b'\n_START_ARTICLE_\nSuomiCom\n_START_SECTION_\nVerkko\n_START_PARAGRAPH_\nSuomiComin valokuituverkko on rakennettu toteuttamaan ja tyydytt\xc3\xa4m\xc3\xa4\xc3\xa4n yritysten tarpeet. SuomiComin runkoverkon solmupisteet sijaitsevat FICIX-yhdysliikennepisteiden solmukohdissa ja tarjoavat erityisen alhaisen latenssin laajakaistayhteyksiin. Yksinomaan p\xc3\xa4\xc3\xa4kaupunkiseudulla SuomiComilla on 75 tietoliikennekeskusta ja kaksi palvelinkeskusta._NEWLINE_SuomiCom on j\xc3\xa4senen\xc3\xa4 suomalaisissa yhdysliikennepisteiss\xc3\xa4, kuten FICIX:ss\xc3\xa4 ja TREX Tampere Region Exchange Oy:ss\xc3\xa4 sek\xc3\xa4 maailman suurimpiin yhdysliikennepisteisiin kuuluvassa AMS-IX:ss\xc3\xa4.\n_START_SECTION_\nToimitusjohtaja ja hallitus\n_START_PARAGRAPH_\nYhti\xc3\xb6n toimitusjohtajana on toiminut kes\xc3\xa4kuusta 2014 alkaen Antti Siivonen. H\xc3\xa4n toimii my\xc3\xb6s FICIX ry:n puheenjohtajana. Yhti\xc3\xb6n hallituksen puheenjohtaja on Kai Hentil\xc3\xa4.\n_START_SECTION_\nHistoria\n_START_PARAGRAPH_\nSuomiCom syntyi vuonna 2001 Formus Communications -nimisen yhti\xc3\xb6n vet\xc3\xa4ytyess\xc3\xa4 Suomen markkinoilta ja myydess\xc3\xa4 liiketoimintansa. Formus Communications oli erikoistunut nopeiden langattomien laajakaistayhteyksien toimittamiseen. SuomiCom jatkoi langattomien laajakaistayhteyksien toimittamista aluksi 26 Ghz:n ja my\xc3\xb6hemmin 3,5 Ghz:n taajuuksilla. SuomiComilla oli hallussaan 3,5 Ghz:n lisenssit, eli nykyiset 5G:n lisenssit aina vuoden 2018 loppuun asti. T\xc3\xa4ll\xc3\xb6in taajuudet p\xc3\xa4\xc3\xa4tyiv\xc3\xa4t huutokaupassa kolmelle isolle operaattorille. _NEWLINE_Toiminnan alkuvaiheissa SuomiCom toteutti taloyhti\xc3\xb6verkkojen runkoyhteyksi\xc3\xa4 langattomilla WiMAX-laajakaistayhteyksill\xc3\xa4 ja taloyhti\xc3\xb6n sis\xc3\xa4verkossa yhteydet toimitettiin HomePNA-tekniikalla. My\xc3\xb6hemmin yhti\xc3\xb6 alkoi rakentaa omaa kiinte\xc3\xa4\xc3\xa4 verkkoaan, jolloin toimitusten p\xc3\xa4\xc3\xa4piste k\xc3\xa4\xc3\xa4ntyi langattomista yhteyksist\xc3\xa4 ADSL-yhteyksiin._NEWLINE_Ensimm\xc3\xa4iset yritysliittym\xc3\xa4t yhti\xc3\xb6 toimitti vuonna 2005 SDSL-tekniikalla. _NEWLINE_Yhti\xc3\xb6 on ollut kupariteknologioissa edell\xc3\xa4k\xc3\xa4vij\xc3\xa4. Se otti ensimm\xc3\xa4isen\xc3\xa4 operaattorina Suomessa k\xc3\xa4ytt\xc3\xb6\xc3\xb6n 3 Mbps:n paluukaistan (Annex M) ADSL2+ yhteyksiss\xc3\xa4  ja moniparisen SHDSL.bis -teknologian tarjoten 44/44 Mbps yhteyksi\xc3\xa4 yrityksille._NEWLINE_My\xc3\xb6hemmin yhti\xc3\xb6 tarjosi 8-parisia SHDSL-yhteyksi\xc3\xa4 100/100 Mbps:n nopeuteen asti ja ADSL2+ G.bond -tekniikalla se yhdisti kaksi ADSL2+ liittym\xc3\xa4\xc3\xa4 yhdeksi tarjoten 48/6 Mbps maksimi nopeuden._NEWLINE_Yhti\xc3\xb6 on ollut my\xc3\xb6s langattomissa varayhteyksiss\xc3\xa4 edell\xc3\xa4k\xc3\xa4vij\xc3\xa4 ja tarjosi WiMAX-varayhteyksi\xc3\xa4 yrityksille p\xc3\xa4\xc3\xa4kaupunkiseudulla. WiMAX-teknologialla pystyi toteuttamaan dedikoituja 10/10 Mbps:n L2-yhteyksi\xc3\xa4 aikana, jolloin mobiiliverkoissa k\xc3\xa4ytettiin viel\xc3\xa4 GPRS- ja 3G-teknologioita. _NEWLINE_Vuonna 2014 yhti\xc3\xb6n fokus k\xc3\xa4\xc3\xa4ntyi toimitusjohtajan vaihdoksen j\xc3\xa4lkeen yritysasiakkaisiin. Samalla yhti\xc3\xb6 alkoi keskitty\xc3\xa4 valokuituliittymien toimittamiseen.'